Open Source er direkte oversat "åben kildekode", hvilket betyder at intet er skjult, krypteret eller gemt bag eksterne services. Men at du rent faktisk har fri adgang til den kildekode der ligger bag en applikation eller et stykke open source software.
Det geniale ved det koncept er at langt flere udviklere kan byde ind med deres input for at forbedre og vedligeholde en given software. Det betyder også at langt flere udviklere kommer til at kende til den generelle struktur og kode bag, og man ikke er afhængig af nogle få personer skal udvikle og vedligeholde ens applikation.
WordPress og Laravel er glimrende eksempler på Open Source, hvilket gør dem super fleksible og gør at man ikke er bundet til én bestemt udvikler.
Closed Source
Closed Source er en generel modsætning til Open Source. Der er kun enkelte personer der har adgang til kildekoden bag, og det er oftest svært at få udviklet nye features.
Closed Source er oftest lavet som betalt software eller SaaS, hvor man betaler for at benytte softwaren, men altså har begrænsede muligheder.
CMS'er som f. eks. Wix eller Shopify hører under begrebet "Closed Source", men hvor Shopify dog giver udviklere mulighed for at bygge egne apps der kan installeres inde i deres software.